**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LĖŠŲ, 2021 METAIS SKIRTŲ KONSULTACIJOMS MOKINIAMS, UGDOMIEMS SAVIVALDYBĖS MOKYKLOSE PAGAL BENDROJO UGDYMO PROGRAMAS IR PATIRIANTIEMS MOKYMOSI SUNKUMŲ DĖL NUOTOLINIO MOKYMO PROCESO ORGANIZAVIMO BŪDO, PERSKIRSTYMO KRITERIJŲ NUSTATYMO**

2021 m. kovo 10 d. Nr. 34-684

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Konsultacijų mokiniams, patiriantiems mokymosi sunkumų, finansavimo 2021 metais tvarkos aprašo, patvirtinto Lietuvos Respublikos švietimo, mokslo ir sporto ministro 2021 m. vasario 8 d. įsakymu Nr. V-208 ,,Dėl konsultacijų mokiniams, patiriantiems mokymosi sunkumų, finansavimo 2021 metais tvarkos aprašo patvirtinimo ir lėšų skyrimo savivaldybėms ir valstybinėms mokykloms‘‘, 6 punktu ir atsižvelgdama į Lietuvos Respublikos švietimo, mokslo ir sporto ministerijos 2020 m. vasario 4 d. raštą Nr. SR-442, Lazdijų rajono savivaldybės taryba nusprendžia:

1. Nustatyti lėšų, 2021 metais skirtų konsultacijoms mokiniams, ugdomiems Lazdijų rajono savivaldybės bendrojo ugdymo mokyklose pagal bendrojo ugdymo programas ir patiriantiems mokymosi sunkumų dėl nuotolinio mokymo proceso organizavimo būdo, perskirstymo kriterijus:
   1. 10 / II gimnazijos klasių mokinių skaičius mokykloje 2020 m. rugsėjo 1 d.;
   2. IV gimnazijos klasės mokinių skaičius mokykloje 2020 m. rugsėjo 1 d.
2. Lėšas, 2021 metais skirtas konsultacijoms mokiniams, ugdomiems Lazdijų rajono savivaldybės bendrojo ugdymo mokyklose pagal bendrojo ugdymo programas ir patiriantiems mokymosi sunkumų dėl nuotolinio mokymo proceso organizavimo būdo (7 288 eurai), perskirstyti proporcingai Lazdijų rajono savivaldybės gimnazijoms ir pagrindinėms mokykloms pagal 10 / II ir IV gimnazijos klasių mokinių skaičių 2020 m. rugsėjo 1 d. ir skirti konsultacijoms 10 / II ir IV gimnazijos klasių mokiniams.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Asta Zablackienė, tel. 8 612 97 406

|  |
| --- |
|  |

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LĖŠŲ, 2021 METAIS SKIRTŲ KONSULTACIJOMS MOKINIAMS, UGDOMIEMS SAVIVALDYBĖS MOKYKLOSE PAGAL BENDROJO UGDYMO PROGRAMAS IR PATIRIANTIEMS MOKYMOSI SUNKUMŲ DĖL NUOTOLINIO MOKYMO PROCESO ORGANIZAVIMO BŪDO, PERSKIRSTYMO KRITERIJŲ NUSTATYMO“**

**AIŠKINAMASIS RAŠTAS**

2021-03-01

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Konsultacijų mokiniams, patiriantiems mokymosi sunkumų, finansavimo 2021 metais tvarkos aprašo, patvirtinto Lietuvos Respublikos švietimo, mokslo ir sporto ministro 2021 m. vasario 8 d. įsakymu Nr. V-208 ,,Dėl konsultacijų mokiniams, patiriantiems mokymosi sunkumų, finansavimo 2021 metais tvarkos aprašo patvirtinimo ir lėšų skyrimo savivaldybėms ir valstybinėms mokykloms‘‘, 6 punktu ir atsižvelgiant į Lietuvos Respublikos švietimo, mokslo ir sporto ministerijos 2020 m. vasario 4 d. raštą Nr. SR-442.

Šio projekto tikslas – nustatyti lėšų, 2021 metais skirtų konsultacijoms mokiniams, ugdomiems Lazdijų rajono savivaldybės bendrojo ugdymo mokyklose pagal bendrojo ugdymo programas ir patiriantiems mokymosi sunkumų dėl nuotolinio mokymo proceso organizavimo būdo, perskirstymo kriterijus.

Sprendimo projektu siūloma tikslines lėšas (7 288 eurų) perskirstyti proporcingai Lazdijų rajono savivaldybės gimnazijoms ir pagrindinėms mokykloms, skiriant jas konsultacijoms 10 / II ir IV gimnazijos klasių mokiniams, patiriantiems mokymosi sunkumų dėl nuotolinio mokymo proceso organizavimo būdo, finansuoti, nes jiems poreikis yra didžiausias: ne visi turėjo galimybę kokybiškai mokytis nuotoliniu būdu bei pasirengti pagrindinio ugdymo pasiekimų patikrinimui ar valstybiniams brandos egzaminams. Sprendimas, skirti lėšas 10 / II ir IV gimnazijos klasių mokiniams, priimtas pasitarus su mokyklų vadovais.

Mokinių skaičius pagal siūlomus nustatyti kriterijus:

|  |  |  |  |
| --- | --- | --- | --- |
| Eil. Nr. | Bendrojo ugdymo mokyklos pavadinimas | 10 / II gimnazijos klasių mokinių skaičius  2020-09-01 | IV gimnazijos klasių mokinių skaičius  2020-09-01 |
| 1. | Lazdijų Motiejaus Gustaičio gimnazija | 92 | 112 |
| 2. | Lazdijų r. Seirijų Antano Žmuidzinavičiaus gimnazija | 20 | 26 |
| 3. | Lazdijų r. Veisiejų Sigito Gedos gimnazija | 33 | 13 |
| 4. | Lazdijų r. Šeštokų mokykla | 17 | - |
| 5. | Lazdijų r. Šventežerio mokykla | 16 | - |
| Iš viso: | | 178 | 151 |

Priėmus sprendimą, neigiamų pasekmių nenumatoma.

Parengtas sprendimo projektas neprieštarauja galiojantiems teisės aktams.

Dėl sprendimo projekto pastabų ir pasiūlymų negauta.

Spendimo projektą parengė Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė